TRANSPORTO PRIEMONĖS AUTOBUSO TECHNINĖ SPECIFIKACIJA
Pirkimo objektas – M2 arba M3 klasės B grupės ne mažiau kaip 19+1 (vairuotojo) stacionarių sėdimų vietų mokyklinis autobusas (toliau – Prekė), kiekis – 1 vnt. 
1. Mokyklinio autobuso pristatymo terminas: tiekėjas savo transportu, be papildomo mokesčio, pristato mokyklinį autobusą į Pirkėjo nurodytą vietą ir perduoda Pirkėjui naudoti adresu: Utenio a. 4, Utena.
2. Jeigu apibūdinant pirkimo objektą, techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. Tiekėjas, siūlantis lygiavertę prekę privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje ir kituose pirkimo dokumentuose keliamus reikalavimus.
3. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4 papunkčiu, taikant Tvarkos aprašo  4.4.4.3 papunktyje nustatytą aplinkosauginį principą, Pirkėjas savarankiškai nustato aplinkos apsaugos kriterijų:
3.1. transporto priemonė turi atitikti ne mažesnį kaip „Euro 6“ teršalų išmetimo standartą.  
4. Prekės techniniai duomenys:
	AUTOBUSO TECHNINIAI REIKALAVIMAI

	M2 arba M3 klasės B grupės ne mažiau kaip 19+1 (vairuotojo) stacionarių sėdimų vietų, eksploatuotas, nenaujas mokyklinis autobusas - transporto priemonė, kuri yra specialiai sukonstruota moksleiviams vežti.

	Autobuso pagaminimo metai ne vėlesni nei 2017 m.

	Autobuso salono aukštis - ne mažiau kaip 1,75 m

	Ašių skaičius - 2

	Durų skaičius - ne mažiau 3

	Atstumai tarp sėdynių - ne mažiau, kaip 680 mm

	Autobuso techninė būklė turi būti gera, be esminių kėbulo ir važiuoklės defektų. Rida ne didesnė kaip 200 000 km.

	Neturėjęs eismo įvykių, kurių metu buvo pažeistos transporto priemonės laikančiosios konstrukcijos, arba po remonto visi pažeidimai turi būti profesionaliai pašalinti.

	Pasiūlyme turi būti pateikta transporto priemonės istorijos ataskaita (CarVertical arba lygiavertė)

	Autobusas turi būti nesubraižytas, nesurūdijęs, nepažeista dažų danga, neapklijuotas reklamomis, neturėjęs eismo įvykių, neskendęs (pateikiama „carvertical“ ar lygiavertė ataskaita kuri pateikiama kartu su pasiūlymu), nepažeistais stiklais, nesuplyšusiomis minkštomis salono detalėmis ir sėdynėmis Prieš pristatymą turi būti atlikta techninė apžiūra, kurios galiojimas ne trumpesnis kaip 5 mėn., autobusas turi turėti valstybinio numerio ženklus.

	Kuro rūšis – benzinas arba dyzelinas

	Pavarų dėžė – mechaninė arba automatinė

	Variklio galia  ne mažesnė nei 100 kW

	Autobusas turi būti su žieminėmis arba universaliomis padangomis

	Turi būti vairo stiprintuvas.

	Priekiniai arba galiniai varantieji ratai.

	Stabdžiai - ABS, ESP arba lygiavertė sistema

	Autobuse turi būti įrengta keleivių salono šildymo sistema bei oro kondicionavimo sistema. Šildymo ir vėsinimo įranga turi užtikrinti tolygų temperatūros palaikymą visose keleivių vietose, o oro tiekimas turi būti nukreiptas tiek į vairuotojo darbo vietą, tiek į keleivių saloną

	Kėbulas: cinkuotas, galvanizuotas ne mažiau kaip 50% arba padengtas kita ne mažiau veiksminga antikorozine medžiaga, Tiekėjas suteikia ne trumpesnę kaip 12 mėn. garantiją kėbulo korozijos pažeidimams.

	Turi būti gamyklinis imobilizatorius.

	Keleivių įlaipinimas per dešinėje pusėje įrengtas keleivių duris

	Centrinis durų užraktas su distanciniu arba stacionariu valdymu, leidžiantis vairuotojui mygtuku(-ais) užrakinti ir atrakinti visas duris.

	Turi būti pateikiami ne mažiau kaip 2 raktų komplektai su centrinio užrakto valdymo funkcija.

	Gesintuvai, sukomplektuoti pagal Lietuvoje galiojančius teisės aktų reikalavimus.

	Avarinis ženklas, aptarnavimo instrumentų komplektas (ratų pakeitimo įrankiai, ir jei reikia kiti standartiniai įrankiai autobuso smulkiam aptarnavimui atlikti (pvz. turi būti pateiktas atsuktuvas jei jo reikia pakeisti lemputę ar pan.), keltuvas (domkratas) kurio keliamoji galia pakankama saugiai pakeisti atsarginį ratą.

	Geltonos spalvos atšvaistinė vairuotojo liemenė.

	Pirmosios pagalbos vaistinėlė, sukomplektuota pagal Lietuvoje galiojančius teisės aktų (tame tarpe KET) reikalavimus. Vaistinėlių kiekis – ne mažiau 2 kompl.

	Ne mažiau kaip 19+1 (vairuotojo) stacionarių sėdimų vietų. Sėdynių dydis, atstumas tarp jų turi atitikti šios rūšies transporto priemonėms Lietuvoje galiojantiems (autobuso pristatymo metu įsigaliojusiems) saugiam eismui ar saugiam mokinių transportavimui keliamiems reikalavimams.

	Kiekvienai sėdimai vietai įrengti tritaškiai saugos diržai. Saugos diržų tvirtinimo taškai, saugos diržai, apsaugos sistemos kiekvienai sėdimai vietai, privalo atitikti šios rūšies transporto priemonėms Lietuvoje galiojančius (autobuso pristatymo metu įsigaliojusius) saugaus eismo, saugiam mokinių transportavimui keliamus reikalavimus. Diržai turi būti, su automatine įtraukimo rite (atsegti diržai turi patys iki diržo sagties tvirtinimo įsitraukti į diržo ritę).

	Priekinė saugos oro pagalvė vairuotojui.

	Laikymosi turėklai prie keleivių išlaipinimo durų (abiejuose durų pusėse).

	Vairuotojo darbo vietos viršutinė dalis (kabina), atsižvelgiant į siūlomo autobuso ypatumus bei saugų vairavimą, turi būti atskirta nuo keleivių zonos (salono) apsauginiu atitvaru. Atitvaras turi būti stabilus, pagamintas iš skaidrios, smūgiams atsparios medžiagos. Atitvaras turi būti išformuotas taip, kad minimaliai užstotų vairuotojui stebėti autobuso salono vidų, keleivių įlaipinimo duris, autobuso veidrodėlius, netrukdytų vairuotojui pasiekti autobuso valdymo įrenginių bei dėtuvių. Pastaba: Galutinį vairuotojo darbo vietos atitvarą, atsižvelgiant į autobuso kėbulo ypatumus ir Lietuvos Respublikoje galiojančius reikalavimus, pasirašius autobusų pirkimo sutartį, tiekėjas turės suderinti su perkančiąja organizacija.

	Akustinis atbulinės eigos signalas.

	Priekiniai ir galiniai rūko žibintai

	Autobuso salone turi būti uždengtos visos technologinės ertmės.

	Perduodant autobusą turi būti pateikta naudojimo instrukcija, techninės priežiūros dokumentai.



5. Tiekėjas per 30 dienų nuo sutarties sudarymo dienos privalės įrengti:
	AUTOBUSO TECHNINIAI REIKALAVIMAI

	Autobuso spalva turi būti geltona (konkretus spalvos kodas bus suderintas pasirašius Prekių pirkimo-pardavimo sutartį).

	Autobusas turi būti užregistruotas kaip mokyklinis autobusas VĮ ,,Regitra” administruojamame Transporto priemonių registre. 

	Skaitmeninis tachografas atitinkantis naujausią Lietuvos ir ES standartų redakciją. Tachografo kalibravimo sertifikatas turi būti pateiktas 

	Greičio ribotuvas iki 100 km/h. Autobusas turi gebėti išvystyti ne mažesnį kaip 80 km/h greitį.

	Alkoholinė blokuotė (alkoblokas), stacionari. Tai autobuso variklio užvedimą blokuojanti sistema, leidžianti užvesti autobuso variklį tik blaiviam vairuotojui. Alkoblokas turi atitikti LST EN 50436-2:2014 (arba lygiaverčio) standarto reikalavimus. Turi būti blokuotės avarinio atjungimo funkcija (šios funkcijos įrengimas suderinamas su perkančiąja organizacija pasirašius autobuso pirkimo-pardavimo sutartį). Informaciniai pranešimai alkobloko ekrane turi būti rašomi lietuvių kalba. Perduodant autobusą, turi būti pateikta alkobloko naudojimo instrukcija lietuvių kalba. Alkotesterio laikiklio tvirtinimo vieta derinama su perkančiąja organizacija. Autobuso perdavimo metu turės būti pateikti šie alkobloko dokumentai: 1. Akredituotos laboratorijos išduotas įmontuoto į autobusą alkobloko atitikties LST EN 50436-2:2014 (arba lygiaverčio) standartui sertifikatas (kopija). 2. Alkobloko gamintojo ar jo atstovo (importuotojo) išduotas dokumentas, patvirtinantis, kad alkobloką įmontuojanti įmonė yra įgaliota atlikti alkobloko montavimo ir aptarnavimo darbus. 3. Alkobloko įmontavimo ir kalibravimo sertifikatas, kuriame turi būti nurodyta alkobloko įmontavimo data, alkobloko pavadinimas, modelis ir serijos numeris, transporto priemonės registracijos numeris ir kita alkobloko reikalinga atlikti kalibravimo data. Šį sertifikatą turės pateikti įgaliota montavimo ir/arba priežiūros įmonė. Pateikiama kontaktinė informacija kas Lietuvos teritorijoje tiekia alkobloko kalibravimo paslaugą, koks yra alkobloko kalibravimo periodiškumas.

	Ant autobuso stogo keturiuose kampuose turi būti įrengtos papildomos įspėjamosios mirksinčios oranžinės šviesos, kurios automatiškai įsijungia (esant įjungtam varikliui) tik mokinių įlaipinimo/išlaipinimo metu, atidarius bet kurias duris. Šios šviesos gali būti įjungiamos ir esant išjungtam varikliui. Šviesos turi mirkčioti paeiliui kairiame ir dešiniame autobuso šonuose. Signalinės šviesos turi atitikti 2012 m. gegužės 31 d. (buvusios) Valstybinės kelių transporto inspekcijos prie Susisiekimo ministerijos viršininko įsakymą Nr. 2B-224 „Dėl Mokyklinių autobusų ženklinimo įspėjamosiomis mirksinčiomis oranžinėmis šviesomis reikalavimų aprašo patvirtinimo“ reikalavimus.

	Autobuso kėbulo viršutinėje dalyje turi būti sumontuoti viršutiniai galo posūkio signalai. Atidarius bet kurias duris (esant aktyvuotai traukos sistemai) privalomas visų posūkio signalų automatinis mirksėjimas (taip pat ir papildomų).

	Autobuso apipavidalinimas turi atitikti Lietuvos Respublikos Vyriausybės 2012 m. vasario 29 d. Nr. 224 nutarimo „Dėl Lietuvos Respublikos Vyriausybės 2002 m. gruodžio 11 d. nutarimo Nr. 1950 „Dėl kelių eismo taisyklių patvirtinimo“ pakeitimo“ reikalavimus. Autobuso priekis ir galas turi būti pažymėti kvadratiniais šviesą atspindinčio geltono fono skiriamaisiais ženklais (vieno sluoksnio spausdinimo būdas) su raudonu apvadu ir juodu kelio ženklo „Vaikai“ simboliu. Kvadrato kraštinės ilgis – 300 mm, apvado plotis – 30 mm; (Kelių eismo taisyklės (2022-01-01 redakcija) patvirtintų Lietuvos Respublikos Vyriausybės 2002 m. gruodžio 11 d. nutarimu Nr. 1950 „Dėl Kelių eismo taisyklių patvirtinimo“, 4 priedas). Pastaba: turi būti naudojamos tik kokybiškos, atitinkamai sertifikuotos, giluminiu atspindžiu pasižyminčios atšvaistinės medžiagos (ne mažiau kaip RA2 atspindžio klasė). Ant autobuso turi būti užklijuoti trys juodi užrašai „MOKYKLINIS“ (abu šonai ir priekinė autobuso dalis). Šonuose raidžių aukštis turi būti ne mažesnis kaip 200 mm, priekinio užrašo raidžių dydis derinamas su Perkančiąja organizacija. Autobuso kėbulo apačia turi būti apklijuota ne siauresne kaip 50 mm pločio šviesą atspindinčia juosta (priekis – balta, abu šonai – geltona, galas – raudona). Gale turi būti dvi raudonos ištisinės juostos. Viena juosta tvirtinama kėbulo apatinėje dalyje, kita – viršutinėje (virš durų stiklo) dalyje. Pastaba: turi būti naudojamos tik kokybiškos, atitinkamai sertifikuotos, giluminiu atspindžiu pasižyminčios atšvaistinės medžiagos (ne mažiau kaip RA2 atspindžio klasė). Ženklai ir juostos turi būti daromi iš atšvaitinių, užrašai - iš neatšvaitinių lipnių medžiagų. Garantija nuo savaiminio nusiklijavimo, išblukimo – ne trumpesnė kaip 3 metai. Priešais kiekvieną sėdynę arba ant autobuso sėdynės ar šalia jos matomoje vietoje turi būti informacinis ženklas „Užsisek saugos diržą“ (Kelių eismo taisyklių 2022-01-01 redakcija, patvirtintų Lietuvos Respublikos Vyriausybės 2002 m. gruodžio 11 d. nutarimu Nr. 1950 „Dėl Kelių eismo taisyklių patvirtinimo“, 4 priedas). Ženklas – juodos ir baltos spalvos, jo apskritimo skersmuo – 60 mm, balto apvado plotis – 3 mm. Po ženklu turi būti užrašas: „UŽSISEK SAUGOS DIRŽĄ“. Užrašas – didžiosios raidės, juodos spalvos raidės baltame fone. Gali būti viena ar dvi užrašo eilutės, užrašo ilgis/bendras užrašo ilgis – ne trumpesnis kaip 10 cm.







